**Izstrādes vadītāja ziņojums**

**par lokālplānojuma nekustamajiem īpašumiem “Efejas” un “Pumpuriņi”, Garkalnē, Ādažu novadā, grozījumu projekta tālāko virzību**

Lokālplānojuma grozījumu mērķis ir precizēt plānotās ielu sarkanās līnijas un šķērsprofilus lokālplānojumā, kas tika izstrādāts un apstiprināts Ādažu novada domes 23.11.2023. sēdē (protokols Nr. 27, 25.§).

Lokālplānojums tika izstrādāts atbilstoši spēkā esošajam Ādažu novada teritorijas plānojumam un Ādažu novada ilgtspējīgas attīstības stratēģijai, un arī lokālplānojuma grozījumi nav pretrunā ar tiem. Lokālplānojuma risinājumi paredz ielu sarkano līniju precizēšanu un attiecīgi funkcionālā zonējuma koriģēšanu un ielu šķērsprofilu precizēšanu, kā arī ar tiem saistītas izmaiņas inženiertīklu novietojumā.

Teritorijas izmantošanas un apbūves noteikumus izstrādātie grozījumi neskar un tajos nav veiktas izmaiņas.

Lokālplānojuma grozījumus izstrādā SIA “Reģionālie projekti”, kas izstrādāja arī apstiprināto lokālplānojumu.

Lokālplānojuma izstrādei saņemti nosacījumi no 8 institūcijām:

1. VSIA “Latvijas valsts ceļi”;
2. AS “Sadales tīkls”;
3. AS “GASO”;
4. SIA “Ādažu ūdens”;
5. Pašvaldības aģentūra “Carnikavas komunālserviss”;
6. Valsts vides dienesta Atļauju pārvalde;
7. Dabas aizsardzības pārvaldes Pierīgas reģionālā administrācija;
8. Veselības inspekcija.

Apkopojums par saņemtajiem nosacījumiem un to ņemšanu vērā iekļauts pārskatā par lokālplānojuma izstrādi.

Vides pārraudzības valsts birojs 03.09.2024. ir pieņēmis lēmumu Nr. 4-02/57/2024 “Par stratēģiskā ietekmes uz vidi novērtējuma procedūras nepiemērošanu” lokālplānojuma nekustamajiem īpašumiem “Efejas” un “Pumpuriņi”, Garkalnē, Ādažu novadā, grozījumu izstrādei.

**Lokālplānojuma grozījumu projekts ir virzāms lēmuma pieņemšanai par nodošanu publiskajai apspriešanai un institūciju atzinumu saņemšanai.**

Izstrādes vadītāja,

Teritorijas plānošanas nodaļas

Vecākā teritorijas plānotāja Indra Murziņa

06.11.2024.